b ) En els registres de qualsevol òrgan administratiu, que pertanyi a l'Administració General de l'Estat, a la de qualsevol administració de les comunitats autònomes, a la de qualsevol administració de les diputacions provincials, cabildos i consells insulars, als ajuntaments dels municipis a què es refereix l'article 121 de la Llei 7/1985, de 2 d'abril, reguladora de les bases del règim local, o a la de la resta de les entitats que integren l'Administració local si, en aquest últim cas, s'ha subscrit el conveni oportú.
Es poden crear registres telemàtics per a la recepció o la sortida de sol·licituds, escrits i comunicacions que es transmetin per mitjans telemàtics, amb subjecció als requisits que estableix l'apartat 3 d'aquest article.
Els registres telemàtics només estan habilitats per a la recepció o la sortida de les sol·licituds, els escrits i les comunicacions relatives als procediments i els tràmits de la competència de l'òrgan o l'entitat que va crear el registre i que s'especifiquin en la norma de creació d'aquest, així com que compleixin els criteris de disponibilitat, autenticitat, integritat, confidencialitat i conservació de la informació que igualment s'assenyalin en la norma esmentada.
Els registres telemàtics permeten presentar sol·licituds, escrits i comunicacions tots els dies de l'any durant les vint-i-quatre hores.
A efectes de còmput de terminis, la recepció en un dia inhàbil per a l'òrgan o l'entitat s'entén efectuada en el primer dia hàbil següent.
Els òrgans administratius han de portar un registre general en el qual es faci l'assentament corresponent de tot escrit o comunicació que sigui presentat o que es rebi en qualsevol unitat administrativa pròpia.
També s'hi ha d'anotar la sortida dels escrits i les comunicacions oficials adreçats a altres òrgans o particulars.
Els òrgans administratius poden crear a les unitats administratives corresponents de la seva pròpia organització altres registres amb la finalitat de facilitar la presentació d'escrits i comunicacions.
Aquests registres són auxiliars del Registre general, al qual han de comunicar tota anotació que hi efectuïn.
Els assentaments s'han d'anotar respectant l'ordre temporal de recepció o sortida dels escrits i les comunicacions, i han d'indicar la data de la recepció o sortida.
Un cop acabat el tràmit de registre, els escrits i les comunicacions s'han de cursar sense dilació als destinataris i a les unitats administratives corresponents des del registre en què s'hagin rebut.
El sistema ha de garantir la constància, en cada assentament que es practiqui, d'un número, un epígraf expressiu de la seva naturalesa, la data d'entrada, la data i l'hora de la presentació, la identificació de l'interessat, l'òrgan administratiu remitent, si és procedent, i la persona o l'òrgan administratiu al qual s'envia, i, si s'escau, la referència al contingut de l'escrit o la comunicació que es registra.
Així mateix, el sistema ha de garantir la integració informàtica en el Registre general de les anotacions que es facin en la resta de registres de l'òrgan administratiu.
Les sol·licituds, els escrits i les comunicacions que els ciutadans adrecin als òrgans de les administracions públiques es poden presentar:
a ) Als registres dels òrgans administratius a què s'adrecin.
c ) A les oficines de Correus, en la forma que s'estableixi reglamentàriament.
e ) A qualsevol altre que estableixin les disposicions vigents.
Mitjançant convenis de col·laboració subscrits entre les administracions públiques, s'han d'establir sistemes d'intercomunicació i coordinació de registres que garanteixin la compatibilitat informàtica i la transmissió telemàtica dels assentaments.
Cada Administració pública ha d'establir els dies i l'horari en què han d'estar oberts els seus registres, i ha de garantir el dret dels ciutadans a presentar-hi els documents que preveu l'article 35.
Es poden fer efectius, deixant de banda altres mitjans, mitjançant gir postal o telegràfic, o mitjançant transferència adreçada a l'oficina pública corresponent, qualssevol tributs que sigui necessari satisfer en el moment de la presentació de sol·licituds i escrits a les administracions públiques.
Les administracions públiques han de fer pública i mantenir actualitzada una relació de les oficines de registre pròpies o concertades, els seus sistemes d'accés i comunicació, així com els horaris de funcionament.